Тома I Цариградски

Тома I Цариградски — Цариградски патријарх во периодот од 607 до 610 година.

Живеел во времето на царевите Маврикиј и Фока и во времето на патријарсите св. Јован Посник и Киријак. Забележан од св. Јован поради големото благочестие и ревноста, тој од овој светител бил поставен во чин сакелариј на Патријаршијата (патријаршиски намесник), а по смртта на Киријак II Цариградски, бил избран за патријарх.

Според христијанското верување, во неговото време се случила една необична случка: кога еднаш се одело на литија со крстови, крстовите почнале да се нишаат самите од себе и да се удираат еден од друг. На тоа се зачудил сиот народ; и кога патријархот дознал за овој настан, го повикал Теодор Сикеотски, прочуен испосник и мислител кпого го замолил да му објасни за какво претскажување станува збор. Теодор му кажал на патријархот дека тоа ги означува големите беди што ќе настапат и за црквата и за Византија поради внатрешните верски и политички поделби. Христијаните едни со други ќе војуваат и ќе се убиваат меѓусебно. сето ова наскоро се овистинило. Починал во 610 година.„Охридски пролог“ стр. 118.

Православната црква слави празник во негова чест на 21 март.

 Наводи 

Категорија:Вселенски патријарси
Категорија:Византијци од 7 век
Категорија:Архиепископи од 7 век
Категорија:Христијански светци од 7 век
Категорија:Православни светци
Категорија:Христијански светци од 6 век